...ર કેવી રીતે ઉપયોગી?

ટ્રેસટુગેધર મૂળ સિંગાપોરની કંપની

માણસની યાદશક્તિ પર ભરોસો રાખવાના બદલે આપોઆપ કામ કરતી સિસ્ટમ વધારે ઝડપી અને અચૂક હોય છે.

પરંતુ એપ 100% આધારભૂત ના હોય અને બધા જ તેનો ઉપયોગ ના કરવાના હોય, તેથી મૅન્યુઅલ કૉન્ટેક્ટ ટ્રેસિંગની ભૂમિકા હજી પણ ઉપયોગી રહે છે.

સિંગાપોરની 'ટ્રેસટુગેધર' ઍપ વિકસાવનારા જૅસન બૅ પોતે જ કહે છે, "જો તમે મને પૂછો કે મૅન્યુઅલ કૉન્ટેક્ટ ટ્રેસિંગની જગ્યાએ બ્લ્યૂટૂથ આધારિત સિસ્ટમ વધારે ઉપયોગી છે?"

"તો મારો જવાબ છે ના. અત્યારે પણ નહીં અને નજીકના ભવિષ્યમાં પણ નહી... બાકીનો લેખ લખો:
કે તે પ્રકારે ગુગલ અને ઍપલે વ્યવસ્થા તૈયાર કરી છે તેને આ સંશોધકોએ વખાણી છે.

જોકે તેઓએ ચેતવણી આપી છે કે કેટલીક સરકારો આ બે કંપનીઓ પર "દબાણ લાવી રહી છે કે તેમની સિસ્ટમમાંથી વધુ ડેટા મળે તે રીતે તેને ખોલવામાં આવે."

યુકે માટે એપ તૈયાર કરી રહેલી NHSX ઍપલ અને ગુગલની સિસ્ટમ અપનાવવા માટે ચર્ચાઓ કરી રહી છે, પણ હજી સુધી નિર્ણય લેવાયો નથી.

"યૂઝર્સનું ખાનગીપણું અગત્યનું છે. તેથી અમે બીજા દેશો, વિવિધ નિષ્ણાતો, સંબંધિત લોકો અને ઉદ્યોગો સાથે વાતચીત કરી રહ્યા છીએ કે ઍપ તૈયાર થાય તે ઉત્તમ વૈજ્ઞાનિક અને ક્લિનિકલ સલાહ પ્રમાણે તૈયાર થાય, જેથી યૂઝરની પ્રાઇવસી જાળવી રાખવા સાથે ચેપને ફેલાતો રોકી શકાય," એમ તેના પ્રવક્તાએ જણાવ્યું હતું.

પ્રાઇવસીના આગ્રહીઓમાં કેમ મતભેદ?

ઍપલ અને ગુગલ આગળ આવ્યાં તે પહેલાં કૉન્ટેક્ટ ટ્રેસિંગ માટે જુદી-જુદી પહેલ થઈ તેમાં એ વાત પર ભાર મૂકાયો હતો કે જુદા-જુદા દેશોમાં પણ સમાન રીતે કામ કરી શકે તેવી એક ઍપ તૈયાર કરવી, નહીં કે માત્ર દેશ પૂરતી જ ચાલે તેવી જુદી-જુદી ઍપ્સ.

પરંતુ છેલ્લા થોડા દિવસોમાં પાન-યુરોપિયન પ્રાઇવસી પ્રિઝર્વિંગ પ્રોક્સિમિટી ટ્રેસિંગ (PEPP-PT) પ્રોજેક્ટમાં મતભેદો ઊભા થયા છે.  

પ્રાઇવસી અંગેની ચિંતાઓ વ્યક્ત કરીને ઘણા સભ્ય દેશો તેમાંથી નીકળી ગયા છે.

ડિસેન્ટ્રલાઇઝ્ડ પ્રાઇવસી-પ્રિઝર્વિંગ ટ્રેસિંગ (DP3T) ટીમના ડૉ. માઇકલ વીલે બીબીસીએ ન્યૂઝને જણાવ્યું હતું, "સમગ્ર યુરોપિયન સ્વરૂપ મળે તે પ્રકારે તેમાં જોડાયેલી સંસ્થાઓ હવે તેમાંથી નીકળી ગઈ છે."

"પારદર્શિતાની જરૂર છે તેવા સમયે તેમાં યોગ્ય વ્યવસ્થાપન અને પારદર્શિતાનો અભાવ હતો."

અન્ય કેટલાક સાથે PEPP-PT પ્રોજેક્ટમાં વોડાફોન કંપની હજી જોડાયેલી છે, પણ આ ગ્રૂપના વ્યવસ્થાપક કબૂલે છે કે સ્થિતિને વધારે સારી રીતે સંભાળવાની જરૂર હતી.

"બે ઍપ્રોચ માટે ચર્ચા ચાલી રહી હતી તેના માટે જે સંવાદ થયો તે બાબતમાં અમે જાહેરમાં માફી માગી છે," એમ એક પ્રવક્તાએ બીબીસી ન્યૂઝને જણાવ્યું હતું. તેમણે ઉમેર્યું કે 40 દેશો સાથે હજીય આ બાબતમાં ચર્ચા ચાલી રહી છે.

યોગ્ય ફોન ના હોય તેમનું શું?

મોબાઇલ ફોન હોય તે દરેક જણ ઍપ્સ વાપરી શકે તેવું શક્ય નથી બનતું.

વિશ્વમાં અત્યારે વપરાતા 3 અબજ 40 કરોડ સ્માર્ટફોનમાંથી 25% બ્લ્યૂટૂથ લૉ ઍનર્જી (LE) સ્ટાન્ડર્ડ, જે ગુગલ અને ઍપલે નક્કી કર્યું છે તે ધરાવતા નથી, એમ કાઉન્ટરપૉઇન્ટ રિસર્ચનું કહેવું છે.

યુ.કે. (યુનાઇટેડ કિંગ્ડમ) માં તેનું પ્રમાણ...